b'\n_START_ARTICLE_\nHenrikas Medek\xc5\xa1as\n_START_PARAGRAPH_\nHenrikas Medek\xc5\xa1as (g. 1936 m. vasario 15 d. Medek\xc5\xa1iuose, K\xc4\x97daini\xc5\xb3 vals\xc4\x8dius) \xe2\x80\x93 Lietuvos in\xc5\xbeinierius mechanikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1960 m. baig\xc4\x97 Kauno politechnikos institut\xc4\x85. 1994 m. habilituotas technologijos moksl\xc5\xb3 daktaras._NEWLINE_Nuo 1960 m. Kauno politechnikos instituto (nuo 1990 m. Kauno technologijos universitetas) d\xc4\x97stytojas, nuo 1995 m. Mechanikos fakulteto Ma\xc5\xa1in\xc5\xb3 projektavimo katedros profesorius. 1972\xe2\x80\x931973 m. sta\xc5\xbeavo Pensilvanijos universitete JAV. 1998\xe2\x80\x932001 m. TEMPUS-PHARE projekto Integruotojo projektavimo ir gamybos studijos rangovas.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 sritis \xe2\x80\x93 mechanikos in\xc5\xbeinerija, mechanikos objekt\xc5\xb3 projektavimas ir nauj\xc5\xb3 gamini\xc5\xb3 k\xc5\xabrimas, gamybos ir pakavimo proces\xc5\xb3 automatizavimas, med\xc5\xbeiag\xc5\xb3 mechanika. Trij\xc5\xb3 i\xc5\xa1radim\xc5\xb3 autorius. Paskelb\xc4\x97 per 180 mokslini\xc5\xb3 straipsni\xc5\xb3.'